যদি আপনি নিজেকে মুসলমান বলে দাবি করে থাকেন তবে আল্লাহ ও তাঁর রসূল (সাঃ) কর্তৃক বর্ণিত সকল কথার উপর বিশ্বাস স্থাপন করাই আপনার ঈমান, যা জ্ঞান ও ইন্দ্রিয় দ্বারা উপলব্ধি করা যায় না। আর তা অস্বীকার করা কুফরী ও ভ্রষ্টতা।কারন, আমার আল্লাহ বলেছেন -কুরআন হলো মুত্তাকি বা বিশ্বাসীদের জন্য হিদায়াত। কাদের জন্য হিদায়াত তাও তিনি স্পষ্ট করে দিয়েছেন।‎ الَّذِينَ يُؤْمِنُونَ بِالْغَيْبِ- 'আল্লাযী ইউ’মিনুনা বিল গাইবি .. '- 'যারা অদৃশ্যের প্রতি ঈমান (বিশ্বাস) আনে .. '- সূরা বাকারাহ, আয়াত ৩।আল্লাহ তায়ালা আরো বলেছেন-'নিশ্চয়ই যারা তাদের রবকে না দেখেই ভয় করে তাদের জন্য রয়েছে ক্ষমা ও বড় প্রতিদান'। সূরা মূলক, আয়াত ১২।